ඌව පළාත විටක දැඩි නියඟයෙන් පීඩාවට පත්වේ. මෙම තත්ත්වය තුළ ඇතැම් කාලයන්හි මුතියංගණ විහාරය කේන්ද්‍රකොට ගනිමිින් ළිඳමුල්ල පත්තිනි දේවාලයෙන් දේව පෙරහරක් කඳුමුදුනට පිටත් වේ. කඳුමුදුනේ ඇති ඉපැරැණි ළිද ඉස දමා දෙවින්ට පුද පූජා පැවැත්වීමෙන් පසු හේවිසි වාදනයක් පවත්වා පිරිස් නැවත බදුල්ලට ඒමට මත්තෙන් මහ වැසි ඇද වැටී නියඟය නිමාවන බව පැරන්නෝ පවසති. මැණික් ගඟට අමතරව බදුලු ඔය, කුඹුක්කන් ඔය, කිරිදිඔය, ගල ඔය ආදී ප්‍රධාන දිය දහර කිහිපයක්ම මෙම කඳු ද්‍රෝනියෙන් ආරම්භ වේ. නමුනුකුල කන්ද තරණය කිරීම සඳහා දිනෙන් දින විශාල පිරිසක් පැමිණෙමින් සිටිති. ඔවුන් කඳවුරු බැඳ රැය පහන් කරති. එහෙත් පැමිණෙන කිසිවෙකු පරිසරයට ආදරයක් නොදක්වන බව කඳුමුදුනේ කපා බිම හෙළා ඇති ගස් ප්‍රමාණයෙන් පෙනී යයි. කඳු මුදුන එකම පොලිතීන් තෝතැන්නකි. තැන තැන විශාල වශයෙන් පොලිතින්ය. ඒවා ආහාරයට ගන්නා සතුන්ගේ ඉරණම කණගාටුදායකය. අපි හැකි ආකාරයෙන් ඒවා ඉවත් කළෙමු.
ඌව පළාත විටක පීඩාවට පත්වෙන්නේ කුමකින්ද?
දැඩි නියඟයෙන්